James Bond

An James Bond serye na nakatoon sa sarong piksyon na karakter na sarong ahenteng hilom na Briton na pigmukna kan 1953 kan parasurat na si Ian Fleming, asin ta ini saiyang itinampok sa doseng nobela asin duwang halipot na osipon. Poon kan  magadan si Fleming kan 1964, walo pang autor an nagsururat nin autorisadong nobelang James Bond: Kingsley Amis, Christopher Wood, John Gardner, Raymond Benson, Sebastian Faulks, Jeffery Deaver, William Boyd, asin Anthony Horowitz. An pinakahuring nobela With a Mind to Kill na ki Anthony Horowitz, napublikar kan Mayo 2022. Dagdag pa, si  Charlie Higson nagsurat nin seryeng hubin na James Bond, asin si Kate Westbrook nagsurat tolong nobela basado sa diary nin balik-balik na karakter, na si Moneypenny.

An karakter- midbid man sa numerong kodigo na 007 (sinasayod "double-O-seven")—ipigtampok man sa telebisyon, radyo, komiks, bidyong kawat asin pelikula. An mga pelikula saro sa pinakahalawig na nagpapasaleng serye asin ta nagbenta na nin sobra sa US$7.04 billion sa total, mala ta nakaiba sa ikalimang nagbenta sa pelikulang serye sa ngonyan, na nagpoon kan 1962 kan Dr. No, nagbida si Sean Connery bilang si Bond. Hanggan 2021, igwa nang duwang polo may lima (25) na mga pelikula sa Eon Productions serye. An  pinakahuring pelikulang Bond, No Time to Die (2021), nagpapel si Daniel Craig sa ikalima  niyang pagpostura bilang si Bond; siya an ika-anom na aktor na nagkawat bilang si Bond sa Eon na serye. Igwa man duwang independyenteng produksyon nagpaluwas nin mga pelikulang Bond: Casino Royale (1967 kalwag nagbibida si David Niven) asin Never Say Never Again (sarong 1983 na inutrong pelikula kan Eon kan mga 1965 Thunderball, pareho nagpapel si Connery). Kan 2015, an serye pinagkalkula na nagkahalaga na nin $19.9 billion, na iyo an nagpako kan James Bond  bilang iyo an pinakamabentang prankisang medya sa bilog na panahon.

Mga nagpapel na James Bond
May anom nang aktor an nagpapel bilang si James Bond:

 Sean Connery (1962–1967; 1971; 1983) 
 George Lazenby (1969) 
 Roger Moore (gadan na) (1973–1985) 
 Timothy Dalton (1987–1989) 
 Pierce Brosnan (1995–2002) 
 Daniel Craig (2006–sagkod ngonyan)

Igwa man bakong opisyal na mga aktor nagpapel bilang James Bond sa mga pelikulang ini: 

 Barry Nelson (1954) - Casino Royale
 David Niven (1967) - Casino Royale

Si Sean Connery bilang James Bond nagbalik kan 1983 sa Never Say Never Again poon kan siya nagpondo na kan 1971 sa Diamonds are Forever.

Toltolan

Tauhan (panitikan)
Mga Briton na piksyon na usipon
Mga Ingles na piksyon na usipon